PMIndiaData/PMIndiaSum huggingface dataset:
ডিজিধন মেলার ৯০ দিন অতিক্রান্ত: আগামী ১৪ এপ্রিল এর সমাপ্তি মেগা ড্রয়ের মাধ্যমে

১০দিনের ডিজি ধন মেলার আয়োজন গ্যাংটক, ইম্ফল, হরিদ্বার এবং নেল্লোরেও ডিজিটাল পদ্ধতিতে লেনদেনকে একজন-আন্দোলনের রূপ দিতে দেশের ১১টি শহরে তিন মাসেরও বেশি সময় ধরে আয়োজিত হচ্ছে‘ডিজি ধন মেলা’। এ পর্যন্ত ২৬টি রাজ্য এবং সাতটি কেন্দ্রশাসিত অঞ্চলে এই মেলারআয়োজন করা হয়। এর মাধ্যমে ১৫ লক্ষ নাগরিকের কাছে পৌঁছে যাওয়ার সুযোগ পেয়েছে ৫হাজারেরও বেশি আর্থিক সংস্থা ও প্রতিষ্ঠান। কমপক্ষে ১৬ হাজার সরকারি ও বেসরকারিপ্রতিষ্ঠান ইতিমধ্যেই নগদ অর্থ ছাড়াই লেনদেনের কাজে এগিয়ে এসেছে। ১০০ দিনের ‘ডিজিধন মেলা’গুলি শেষ হবে আগামী ১৪ এপ্রিল এক মেগা ড্রয়ের মাধ্যমে। বাকি ১০ দিনের মেলাঅনুষ্ঠিত হবে গ্যাংটক, ইম্ফল, হরিদ্বার, নেল্লোর ইত্যাদি স্থানে।
২০১৭ ব্যাচের আইএএস অ্যাসিস্ট্যান্ট সেক্রেটারি পদমর্যাদাসম্পন্ন আধিকারিকদের বৈঠকে উদ্বোধনী ভাষণ প্রধানমন্ত্রীর

প্রধানমন্ত্রী শ্রী নরেন্দ্র মোদী আজ নতুন দিল্লিতে ১৬০ জন যুব আইএএস আধিকারিকদের সঙ্গে মতবিনিময় করেছেন। এই আইএএস আধিকারিকরা সম্প্রতি কেন্দ্রীয় সরকারের অ্যাসিস্ট্যান্ট সেক্রেটারি পদে নিযুক্ত হয়েছেন। বৈঠকে প্রধানমন্ত্রী নতুন আধিকারিকদের মুসৌরিতে প্রশিক্ষণের কথা স্মরণ করিয়ে দেন। আধিকারিকরাও প্রধানমন্ত্রীর সঙ্গে আলোচনায় তাঁদের হাতেকলমে প্রশিক্ষণের কথা ভাগ করে নেন। মুসৌরিতে প্রশিক্ষণের সময়ে ক্লাস রুমের অভিজ্ঞতার কথাও প্রধানমন্ত্রীকে জানান যুব আধিকারিকরা। যে সমস্ত আধিকারিক প্রশিক্ষণের সময়ে পিছিয়ে পড়া জেলাগুলিতে কাজ করেছেন, বর্তমানে সেখানে উন্নয়নের জন্য কী পদক্ষেপ নেওয়া হয়েছে, সেকথাও তুলে ধরেন তাঁরা। আগামী তিন মাস আধিকারিকদের সরকারের সঙ্গে যুক্ত হয়ে সুচিন্তিত মতামত দেওয়ার জন্য বলেন প্রধানমন্ত্রী। এছাড়া, এই সময়ে প্রত্যেক আধিকারিক সরকারের যে কোনও নীতি-নির্ধারণের সুযোগ নিতে পারেন বলেও প্রধানমন্ত্রী উল্লেখ করেন। যে কোনও সমস্যার সমাধানে আধিকারিকদের নতুন দিশা, পন্থা, পরিকল্পনা জানতে আহ্বান জানান প্রধানমন্ত্রী শ্রী নরেন্দ্র মোদী। তিনি বলেন, নতুন চিন্তাধারা নিয়ে যে কোনও প্রকল্পের কাজে এগিয়ে আসতে হবে, যাতে সরকারের কাজে অভিনবত্ব আসে। জনগণের অভিজ্ঞতা ও অভিনবত্ব সরকারি ব্যবস্থাপনার ক্ষেত্রে সুফল নিয়ে আসবে বলেও জানান তিনি। প্রধানমন্ত্রী বলেন, নাগরিক-কেন্দ্রিক দৃষ্টিকোণ থেকে আধিকারিকদের যে কোনও কাজে এগিয়ে আসতে হবে। প্রধানমন্ত্রী বলেন, কোনও আধিকারিক সমস্যায় পড়লে, সেই সমস্যার সার্বিক সমাধানের প্রয়োজন। বৈঠকে প্রধানমন্ত্রী দপ্তরে প্রতিমন্ত্রী ডঃ জিতেন্দ্র সিং এবং অন্যান্য আধিকারিকরাও উপস্থিত ছিলেন। অনুষ্ঠানে সর্দার বল্লভ ভাই প্যাটেলের জীবন কাহিনীর ওপর একটি তথ্যচিত্র প্রদর্শিত হয়। ……
প্রধানমন্ত্রী আগামীকাল ‘আজাদি কা অম্রুত মহোৎসব’ সম্পর্কিত একগুচ্ছ কর্মসূচির সূচনা করবেন

নয়াদিল্লি, ১১ মার্চ ২০২১ প্রধানমন্ত্রী শ্রী নরেন্দ্র মোদী আগামীকাল (১২ মার্চ) আমেদাবাদে সবরমতী আশ্রম থেকে পদযাত্রার সূচনা এবং ‘আজাদি কা অম্রুত মহোৎসব’ (India@75) – এর সূচনা উপলক্ষে একগুচ্ছ কর্মসূচির সূচনা করবেন। এছাড়াও, প্রধানমন্ত্রী India@75 উপলক্ষে অন্যান্য সাংস্কৃতিক ও ডিজিটাল কর্মসূচির সূচনা করে সবরমতী আশ্রমে এক সমাবেশে ভাষণ দেবেন। এই অনুষ্ঠানে গুজরাটের রাজ্যপাল শ্রী আচার্য দেবরত, কেন্দ্রীয় প্রতিমন্ত্রী শ্রী প্রহ্লাদ সিং প্যাটেল এবং রাজ্যের মুখ্যমন্ত্রী শ্রী বিজয় রুপানী উপস্থিত থাকবেন। সকাল ১০টা ৩০ মিনিটে অনুষ্ঠান শুরু হওয়ার কথা। আজাদি কা অম্রুত মহোৎসব ভারতের স্বাধীনতার ৭৫তম বর্ষপূর্তির সূচনায় কেন্দ্রীয় সরকার ‘আজাদি কা অম্রুত মহোৎসব’ – এর অঙ্গ হিসাবে একগুচ্ছ কর্মসূচি আয়োজনের পরিকল্পনা করেছে। জনগণের সক্রিয় সহযোগিতায় গণউৎসব হিসাবে এই কর্মসূচিগুলি আয়োজন করা হবে। স্বাধীনতার ৭৫তম বর্ষপূর্তির সূচনা উপলক্ষে বিভিন্ন কর্মপরিকল্পনা প্রণয়নের জন্য কেন্দ্রীয় স্বরাষ্ট্র মন্ত্রীর নেতৃত্বে জাতীয় স্তরে একটি রূপায়ণ কমিটি গঠন করা হয়েছে। আগামী বছর স্বাধীনতা দিবস উদযাপনের ৭৫ সপ্তাহ আগে সারা দেশ জুড়ে আগামীকাল থেকেই ‘আজাদি কা অম্রুত মহোৎসব’ – এর অঙ্গ হিসাবে একাধিক কর্মসূচির সূচনা হতে চলেছে। পদযাত্রা প্রধানমন্ত্রী আগামীকাল সবরমতী আশ্রম থেকে পদযাত্রার সূচনা করবেন। এই পদযাত্রায় ৮১ জন অংশ নিচ্ছেন। আমেদাবাদে সবরমতী আশ্রম থেকে পদযাত্রার সূচনা হয়ে তা শেষ হবে আগামী ৫ এপ্রিল ডান্ডিতে। ২৪১ মাইল দীর্ঘ পথ অতিক্রম করতে সময় লাগবে ২৫ দিন। ডান্ডিতে পদযাত্রা পৌঁছনোর আগে সমাজের বিভিন্ন শ্রেণীর মানুষ এতে অংশ নেবেন। পদযাত্রার প্রথম পর্যায়ে ৭৫ কিলোমিটার দীর্ঘপথে নেতৃত্ব দেবেন কেন্দ্রীয় মন্ত্রী শ্রী প্রহ্লাদ সিং প্যাটেল। India@75 কর্মসূচির আওতায় একগুচ্ছ উদ্যোগের সূচনা India@75 কর্মসূচির আওতায় সিনেমা, ওয়েবসাইট, গান, আত্মনির্ভর চরকা এবং আত্মনির্ভর ইনক্যুবেটের মতো একাধিক উদ্যোগের সূচনা হতে চলেছে। উপরোক্ত কর্মসূচিগুলি আয়োজনের পাশাপাশি, দেশের অদম্য মানসিকতা নিয়ে একটি সাংস্কৃতিক অনুষ্ঠানের আয়োজন করা হচ্ছে। এই অনুষ্ঠানে দেশের বিভিন্ন ভাষা ও অঞ্চলের গান, নৃত্য, আবৃত্তি ও মুখবন্ধ প্রভৃতি পাঠ করা হবে। ভারতের ভবিষ্যৎ হিসাবে যুবশক্তিকে তুলে ধরে ৭৫টি কন্ঠে সঙ্গীত পরিবেশন সহ ৭৫ জন শিল্পী নৃত্য মঞ্চস্থ করবেন। রাজ্য ও কেন্দ্রশাসিত অঞ্চলগুলিতেও আগামীকাল একাধিক অনুষ্ঠানের আয়োজন করা হচ্ছে। এছাড়াও, ভারতের পুরাতত্ত্ব সর্বেক্ষণ এবং আঞ্চলিক সাংস্কৃতিক কেন্দ্রগুলির পক্ষ থেকে বিভিন্ন অনুষ্ঠানের আয়োজন করা হচ্ছে।
অক্ষমতা ক্ষেত্রে সহযোগিতার জন্য ভারত-অস্ট্রেলিয়া চুক্তি স্বাক্ষরে মন্ত্রিসভার অনুমোদন

নতুন দিল্লীতে সোমবার কেন্দ্রীয় মন্ত্রীসভার বৈঠকে অক্ষমতা ক্ষেত্রের জন্য ভারত ও অস্ট্রেলিয়ার মধ্যে সহযোগিতামূলক চুক্তি স্বাক্ষরের বিষয়ে সোমবার কেন্দ্রীয় মন্ত্রিসভাকে অবগত করা হয়। অস্ট্রেলিয়ার সিডনিতে গত ২২ নভেম্বর এই সমঝোতাপত্র স্বাক্ষরিত হয়। এই দ্বিপাক্ষিক চুক্তি অক্ষমতা ক্ষেত্রের জন্য যৌথ উদ্যোগ গ্রহণে উৎসাহ প্রদান করবে। এরফলে, দু-দেশেই দিব্যাঙ্গদের, বিশেষ করে, মানসিক রোগগ্রস্হ মানুষদের পুনর্বাসন ব্যবস্হার উন্নতিসাধন সম্ভব হবে। দু-পক্ষের সহমতের ভিত্তিতে দুটি দেশেই অক্ষম ব্যক্তিদের জন্য বিশেষ বিশেষ প্রস্তাব বাস্তবায়নের কাজ করা হবে।
প্রকাশ্যস্থানে প্রাকৃতিক কাজকর্ম বন্ধ করার কাজে চারটি রাজ্যের অগ্রগতি খতিয়ে দেখলেনপ্রধানমন্ত্রী

উত্তরপ্রদেশ,বিহার, ওড়িশা এবং জম্মু ও কাশ্মীরের কালেক্টরদের সঙ্গে আজ এক বৈঠকে মিলিত হলেন প্রধানমন্ত্রীশ্রী নরেন্দ্র মোদী। এই চারটি রাজ্যের প্রত্যেকটিতে উন্মুক্ত স্থানে প্রাকৃতিককাজকর্ম বন্ধ করার যে উদ্যোগ গ্রহণ করা হয়েছে, তার অগ্রগতির বিষয়টি তিনি তাঁদেরসঙ্গে এদিন পর্যালোচনা করেন। স্বচ্ছ ভারতএবং স্বাস্থ্য ব্যবস্থা কর্মসূচি রূপায়ণের লক্ষ্যমাত্রা পূরণে রাজ্যগুলির অভিজ্ঞতাঅন্যদের সঙ্গে বিনিময় করার জন্য তিনি কালেক্টরদের বিশেষভাবে উৎসাহিত করেন।প্রধানমন্ত্রী বলেন, মহাত্মা গান্ধীর সার্ধ শত জন্মবার্ষিকী উদযাপনের উপলক্ষটি হবেএই কাজ সম্পূর্ণ করার ক্ষেত্রে সর্বশ্রেষ্ঠ অনুপ্রেরণা। কর্মসূচির অগ্রগতির ওপরনজর রাখার জন্য রাজ্যগুলির বিশেষ দল গঠন করা উচিৎ বলে তিনি মনে করেন। শ্রী মোদীবলেন, এই বিশেষ কর্মসূচিটিকে একটি জন-আন্দোলনের রূপ দেওয়া উচিৎ। ছাত্রছাত্রীরাবিশেষ করে, স্কুলের ছেলে-মেয়েরা যে এ বিষয়েজনসচেতনতা প্রসারে এক গুরুত্বপূর্ণভূমিকা পালন করতে পারে, একথার ওপর বিশেষ জোর দেন তিনি। /…
শ্রী লাডু কিশোর সোয়াইনের মৃত্যুতে প্রধানমন্ত্রীর শোক প্রকাশ

শ্রী লাডু কিশোর সোয়াইনের মৃত্যুতে প্রধানমন্ত্রী শ্রী নরেন্দ্র মোদী শোক প্রকাশ করেছেন। প্রধানমন্ত্রী বলেছেন, “ওডিশার আস্কার লোকসভার শ্রী লাডু কিশোর সোয়াইনজীর মৃত্যুতে আমি শোকাহত। সমাজ সেবার জন্য তিনি স্মরণীয় হয়ে থাকবেন। তাঁর গ্রামোন্নয়নের কাজ উল্লেখযোগ্য। তাঁর পুত্র নচিকেতার সঙ্গে কথা বলেছি এবং সমবেদনা জানিয়েছি”। …
মহারাষ্ট্র ও গুজরাটের মুখ্যমন্ত্রীদের সঙ্গে ঘূর্ণিঝড় পরিস্থিতি নিয়ে কথা বলেছেন প্রধানমন্ত্রী

ঘূর্ণিঝড় পরিস্থিতি নিয়ে প্রধানমন্ত্রী শ্রী নরেন্দ্র মোদী মহারাষ্ট্রের মুখ্যমন্ত্রী শ্রী উদ্ধব ঠাকরে, গুজরাটের মুখ্যমন্ত্রী শ্রী বিজয় রূপানী এবং দমন, দিউ, দাদরা ও নগর হাভেলির প্রশাসক শ্রী প্রফুল কে পটেলের সঙ্গে কথা বলেছেন। কেন্দ্র সম্ভাব্য সব রকমের সহায়তা করবে বলে প্রধানমন্ত্রী জানান। প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “ প্রধানমন্ত্রী শ্রী নরেন্দ্র মোদী @narendramodi ঘূর্ণিঝড় পরিস্থিতি নিয়ে মহারাষ্ট্রের মুখ্যমন্ত্রী শ্রী উদ্ধব ঠাকরে, গুজরাটের মুখ্যমন্ত্রী শ্রী বিজয় রূপানী @vijayrupanibjp এবং দমন, দিউ, দাদরা ও নগর হাভেলির প্রশাসক শ্রী প্রফুল কে পটেলের @prafulkpatel সঙ্গে কথা বলেছেন। কেন্দ্র সম্ভাব্য সব রকমের সহায়তা করবে বলে তিনি আশ্বাস দিয়েছেন।“
শক্তি এবং খনন ক্ষেত্রের মূল পরিকাঠামোমূলক বিষয়গুলির কাজকর্ম খতিয়ে দেখলেন প্রধানমন্ত্রী

প্রধানমন্ত্রী শ্রী নরেন্দ্র মোদী মঙ্গলবার বিদ্যুৎ, পুনর্নবীকরণযোগ্য শক্তি, পেট্রোলিয়াম ও প্রাকৃতিক গ্যাস, কয়লা এবং খনন ক্ষেত্রের মূল পরিকাঠামোমূলক বিষয়গুলির প্রগতি পর্যালোচনা করলেন। পর্যালোচনা বৈঠকে উপস্থিত ছিলেন পরিকাঠামো সংক্রান্ত মন্ত্রক, নীতি আয়োগ ও প্রধানমন্ত্রীর দপ্তরের প্রধান আধিকারিকসমূহ। বৈঠক চলাকালীন নীতি আয়োগের মুখ্য কার্যনির্বাহী আধিকারিক শ্রী অভিতাভ কান্ত জানান, ভারতের স্থাপিত বিদ্যুৎ উৎপাদন ক্ষমতা বেড়ে হয়েছে ৩৪৪ গিগাওয়াট। অর্থাৎ, ২০১৪-তে ভারতের শক্তি ঘাটতি ৪ শতাংশ থাকলেও, ২০১৮-তে এটি হ্রাস পেয়ে হয়েছে ১ শতাংশ। ট্রান্সফর্মার বা বিদ্যুৎবাহী তারগুলির ক্ষমতা সম্প্রসারিত হয়েছে। শহর এবং গ্রামাঞ্চলে বিদ্যুৎ সংযোগ পরিস্থিতি নিয়েও কথাবার্তা হয় বৈঠকে। পুনর্নবীকরণযোগ্য শক্তি ক্ষেত্রেও ক্রমপুঞ্জিত স্থাপন ক্ষমতা প্রায় দ্বিগুণ হয়েছে বলে জানানো হয় বৈঠকে। ২০১৩-১৪-তে এই ক্ষেত্রে উৎপাদন ক্ষমতা ছিল ৩৫.৫ গিগাওয়াট। ২০১৭-১৮-তে তা বেড়ে হয়েছে ৭০ গিগাওয়াট। একই সময়ে সৌরশক্তি ক্ষেত্রেও স্থাপন ক্ষমতা ২.৬ গিগাওয়াট থেকে বেড়ে হয়েছে ২২ গিগাওয়াট। উপস্থিত আধিকারিকরা এ বিষয়ে নিশ্চিত হয়ে বলেন, প্রধানমন্ত্রী যে ২০২২ নাগাদ ১৭৫ গিগাওয়াট পুনর্নবীকরণযোগ্য শক্তি উৎপাদনের লক্ষ্যমাত্রা রেখেছেন, তা পূরণ করা অবশ্যই সম্ভব হবে। /
প্রশাসনও পরিচালন, বিজ্ঞান ও প্রযুক্তি এবং জ্বালানি ও পরিবেশ সম্পর্কে কেন্দ্রীয় সচিবদেরউপস্থাপনা প্রধানমন্ত্রীর কাছে

কেন্দ্রীয়সচিবদের তিনটি দল আজ প্রধানমন্ত্রী শ্রী নরেন্দ্র মোদীর কাছে প্রশাসন ও পরিচালনক্ষেত্রে রূপান্তরমুখী পরিবর্তন সম্পর্কে তাঁদের চিন্তাভাবনার কথা তুলে ধরেন।সচিবদের উপস্থাপনায় বিশেষভাবে জোর দেওয়া হয় নাগরিক-কেন্দ্রিক পরিষেবা, ডিজিটালঅন্তর্ভূক্তি, উদ্ভাবন এবং আইনের সরলীকরণের ওপর। বিজ্ঞান ওপ্রযুক্তি সম্পর্কে যে উপস্থাপনাটি পেশ করা হয় প্রধানমন্ত্রীর কাছে, তাতে শিক্ষারসুযোগ ও অধিকার, কর্মসংস্থান ও স্টার্টআপ এবং বৈজ্ঞানিক কাজকর্মকে সহজতর করে তোলারপন্থা-পদ্ধতি সম্পর্কে সচিবদের চিন্তাভাবনা প্রতিফলিত হয়। জ্বালানির উৎসএবং ব্যয়সাশ্রয়ী জ্বালানি সম্পর্কে সচিবদের প্রস্তাব ও পরামর্শ পেশ করা হয়জ্বালানি ও পরিবেশ বিষয়টির ওপর উপস্থাপনাকালে। প্রধানমন্ত্রীরসঙ্গে সচিবদের এই আলোচনা বৈঠকে উপস্থিত ছিলেন বিভিন্ন দপ্তরের কেন্দ্রীয় মন্ত্রীএবং নীতি আয়োগের আধিকারিকরা। সচিবদের পক্ষথেকে এই নিয়ে এ পর্যন্ত চারটি উপস্থাপনা পেশ করা হল প্রশাসন ও পরিচালন সম্পর্কিতবিষয়ে।
বাবু জগজীবন রামের জন্মজয়ন্তীতে প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী বাবু জগজীবন রামের জন্মজয়ন্তীতে তাঁকে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন, “ স্বাধীনতা সংগ্রামী বাবু জগজীবন রাম , যিনি গরীব, বঞ্চিত ও পীড়িতদের জন্য সংগ্রাম করেছেন, তাঁর জন্মজয়ন্তীতে আন্তরিক শ্রদ্ধা জানাই। “
প্রধানমন্ত্রী আমেদাবাদে চোখধাঁধানো ড্রোন প্রদর্শনীর ছবি সকলের সঙ্গে ভাগ করে নিয়েছেন

নয়াদিল্লি, ২৮ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী গুজরাটের আমেদাবাদে দুর্দান্ত ড্রোন প্রদর্শনীর ছবি সকলের সঙ্গে ভাগ করে নিয়েছেন। আমেদাবাদ জাতীয় ক্রীড়া প্রতিযোগিতার উদ্বোধনী অনুষ্ঠানের প্রস্তুতি নিচ্ছে। এক ট্যুইট বার্তায় প্রধানমন্ত্রী বলেছেন, “আমেদাবাদ জাতীয় ক্রীড়া প্রতিযোগিতার উদ্বোধনী অনুষ্ঠানের প্রস্তুতির অঙ্গ হিসাবে চোখধাঁধানো ড্রোন প্রদর্শনীর আয়োজন করেছে”।
কেদারনাথ ধামের উন্নয়ন প্রকল্পের পর্যালোচনা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ কেদারনাথ ধামে যে উন্নয়নমূলক কাজকর্ম চলছে সেগুলির পর্যালোচনা করেছেন। এই ধামের মহিমা বাড়াতে যেসব উদ্যোগ নেওয়া হয়েছে সেগুলি নিয়েও বৈঠকে আলোচনা হয়েছে। আলোচনার মূল বিষয় ছিল কেদারনাথ মন্দির ও জগৎগুরু আদি শঙ্করাচার্যের সমাধি স্থলের পবিত্রতা বৃদ্ধির নানা উদ্যোগ, এলাকায় পরিচ্ছন্নতা বজায় রাখা এবং সার্বিক উন্নয়ন নিশ্চিত করা। গৌরীকুন্ড থেকে কেদারনাথ যাওয়ার রাস্তায় পর্যটকরা যাতে সব রকম সুযোগ-সুবিধা পান এবং প্রযুক্তির মাধ্যমে এই তীর্থযাত্রার ঐতিহাসিক ও সাংস্কৃতিক তাৎপর্য তুলে ধরার উদ্যোগ নিয়েও বৈঠকে আলোচনা হয়েছে।
রাইসিনা বার্তালাপের পাশাপাশি মন্ত্রী পর্যায়ের এক প্রতিনিধিদলের সঙ্গে প্রধানমন্ত্রী শ্রী নরেন্দ্র মোদীর সাক্ষাৎ

রাইসিনা বার্তালাপের পাশাপাশি ১২টি দেশ থেকে আগত মন্ত্রী পর্যায়ের প্রতিনিধিগণ আজ প্রধানমন্ত্রী শ্রী নরেন্দ্র মোদীর সঙ্গে তাঁর বাসভবনে সাক্ষাৎ করেছেন। লাটাভিয়ার বিদেশমন্ত্রী মিঃ এডগার্স রিনকেভিক্স, উজবেকিস্তানের বিদেশমন্ত্রী মিঃ আব্দুলাজিজ কামিলোভ, হাঙ্গেরির বিদেশ এবং বাণিজ্যমন্ত্রী মিঃ পিটার জিয়ার্তো, আফগানিস্তানের জাতীয় নিরাপত্তা উপদেষ্টা ডঃ হামদুল্লা মোহিব, চেক প্রজাতন্ত্রের বিদেশমন্ত্রী মিঃ টমাস পেট্রিক, মালদ্বীপের বিদেশমন্ত্রী মিঃ আবদুল্লা সঈদ, বাংলাদেশের তথ্যমন্ত্রী ডঃ হাসান মামুদ, ইস্টোনিয়ার বিদেশমন্ত্রী মিঃ উরমার্স রেইনসালু, দক্ষিণ আফ্রিকার আন্তর্জাতিক সম্পর্ক ও সহযোগী মন্ত্রী ডঃ নালেদি পানদোর, ডেনমার্কের বিদেশমন্ত্রী মিঃ জেপ কোফড, কমনওয়েল্থের সাধারণ সচিব মিস প্যাট্রিকা স্কটল্যান্ড, সাংহাই সহযোগী সংস্হার সাধারণ সচিব মিঃ ভ্লাদিমির নোরোভ- প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন। প্রধানমন্ত্রী বিভিন্ন নেতাদের ভারতে আসার জন্য স্বাগত জানান এবং রাইসিনা বার্তালাপ ২০২০তে যোগ দেওয়ার জন্য প্রশংসাও করেন। বৃহত্তর স্বার্থে দ্রুত সামাজিক-অর্থনৈতিক উন্নয়নের জন্য ভারত সরকারের নেওয়া পদক্ষেপের কথা প্রধানমন্ত্রী তাঁদের জানান। বিশ্ব উন্নয়নে প্রধান বাধাগুলি দূর করা এবং স্হায়ী উন্নয়নের লক্ষ্যপূরণে তাদের উল্লেখযোগ্য পদক্ষেপের কথাও বলেন প্রধানমন্ত্রী।
কলকাতার হিন্দুস্তান কেবল্‌স লিমিটেড বন্ধকরে দেওয়ার সিদ্ধান্ত  :  কর্মীদের জন্য চালু হচ্ছে স্বেচ্ছাবসর প্রকল্প

কলকাতারহিন্দুস্তান কেবল্‌স লিমিটেড (এইচসিএল) বন্ধ করে দেওয়ার সিদ্ধান্ত নিল কেন্দ্রীয়মন্ত্রিসভা। আজ এখানেপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকেএই মর্মে এক প্রস্তাব অনুমোদন করা হয়। ২০০৭-এর বেতনক্রম অনুযায়ী সংস্থার কর্মীদেরআকর্ষণীয় ভিআরএস/ভিএসএস প্যাকেজ দানের সিদ্ধান্ত নেওয়া হয় এর পরিপ্রেক্ষিতে। তবেযতদিন না সংস্থাটি পুরোপুরি বন্ধ করে দেওয়া হচ্ছে এবং কর্মীদের স্বেচ্ছাবসরপ্রকল্প চালু হচ্ছে, ততদিন পর্যন্ত তাঁদের বেতন ও পারিশ্রমিক দেওয়ার ব্যবস্থা চালুরাখা হবে। এপ্রিল, ২০১৫ থেকে সরকার তাঁদের এই বেতন ও পারিশ্রমিকের দায় বহন করবে। এইচসিএলবন্ধ করে দিতে সরকারের নগদ ব্যয় হবে ১,৩০৯ কোটি ৯০ লক্ষ টাকা। নগদ ছাড়া অন্যান্যখাতে খরচের পরিমাণ দাঁড়াবে ৩,৪৬৭ কোটি ১৫ লক্ষ টাকা। প্রসঙ্গতউল্লেখ্য, ২০০৩-এর জানুয়ারি মাস থেকে এই সংস্থার উৎপাদন সংক্রান্ত কাজকর্ম বন্ধরয়েছে। কর্মীরা ১৯৯৭-এর বেতনক্রম পাওয়ার যোগ্য। কিন্তু বেতন ও পারিশ্রমিকের অভাবেসংস্থার কর্মীরা বর্তমানে প্রতিকূল অবস্থার মধ্যে রয়েছেন। এই অবস্থায় সরকারের পক্ষথেকে ভিআরএস/ভিএসএস প্রকল্প চালু হলে কর্মীরা তাঁদের আর্থিক দূরবস্থা কাটিয়ে উঠতেপারবেন বলে আশা করা হচ্ছে। শুধু তাই নয়, অবসরগ্রহণের পর তাঁরা অন্যত্রকর্মসংস্থানের সুযোগও লাভ করতে পারেন। সংস্থাটি বন্ধ করে দেওয়া হলে তার মুল্যবানসম্পদগুলি উৎপাদনশীল কাজে ব্যবহার করা হবে।
বসন্ত পঞ্চমী ও সরস্বতী পূজো উপলক্ষ্যে দেশবাসীর প্রতি প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী বসন্ত পঞ্চমী ও সরস্বতী পূজো উপলক্ষ্যে দেশবাসীকে তাঁর শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেন, “ আনন্দ ও নবরূপের উৎসব বসন্ত পঞ্চমী ও সরস্বতী পূজো উপলক্ষ্যে সকল দেশবাসীকে আমার আন্তরিক শুভেচ্ছা জানাচ্ছি। বিদ্যাদায়িনী মা সরস্বতীর কাছে প্রার্থনা করি প্রত্যেকের জীবন জ্ঞানের আলোকে পরিপূর্ণ হোক। ”
নাগাল্যান্ডের প্রতিষ্ঠা দিবসে প্রধানমন্ত্রীর শুভেচ্ছা

নাগাল্যান্ডের প্রতিষ্ঠা দিবসে প্রধানমন্ত্রী শ্রী নরেন্দ্র মোদী নাগাল্যান্ডের জনগণকে শুভেচ্ছা জানিয়েছেন। প্রধানমন্ত্রী বলেন, “নাগাল্যান্ডের জনগণকে প্রতিষ্ঠা দিবসের শুভেচ্ছা। আমি প্রার্থনা করি, নাগাল্যান্ড উন্নয়নের নতুন উচ্চতায় পৌঁছোক এবং রাজ্যবাসীর সব আশা-আকাঙ্খা পূরণ হোক”।
চিকিৎসক দিবস উপলক্ষে প্রধানমন্ত্রী চিকিৎসকদের অভিনন্দন জানিয়েছেন এবং ডাঃ বিধানচন্দ্র রায়ের প্রতি শ্রদ্ধা নিবেদন করেছেন

চিকিৎসক দিবস উপলক্ষে প্রধানমন্ত্রী শ্রী নরেন্দ্র মোদী আজ সমস্ত চিকিৎসকদের শুভেচ্ছা জানিয়েছেন। ডাঃ বিধান চন্দ্র রায়ের প্রতিও তিনি শ্রদ্ধা নিবেদন করেছেন। এক বার্তায় প্রধানমন্ত্রী বলেছেন, “চিকিৎসক দিবস উপলক্ষে আমাদের সমাজকে সুস্থ ও সবল রাখতে কঠোর পরিশ্রমী সমস্ত চিকিৎসকদের দিবারাত্রি নিরন্তর প্রচেষ্টার জন্য অভিনন্দন জানাই। জনকল্যাণে এদের দৃষ্টান্তমূলক অবদান ব্যাখ্যা করার জন্য কোনও শব্দই যথেষ্ট নয়। বিশিষ্ট ও প্রবাদপ্রতীম চিকিৎসক বিধান চন্দ্র রায়’কেও জানাই আমার সশ্রদ্ধ শ্রদ্ধা”।
কাজাখস্তান সফরেরপ্রাক্কালে বিশেষ বার্তা প্রধানমন্ত্রীর

কাজাখস্তান সফরের প্রাক্কালে এক বার্তায় প্রধানমন্ত্রী শ্রী নরেন্দ্র মোদীবলেছেন : “সাংহাই সহযোগিতা সংগঠন (এসসিও)-এর শীর্ষ বৈঠক উপলক্ষে ৮ ও ৯ জুন এইদু’দিনের জন্য আমি কাজাখস্তানের আস্তানা সফর করব। এই বৈঠকে প্রক্রিয়াকরণের কাজ সম্পূর্ণ হলে এসসিও’র পূর্ণ সদস্য পদেরমর্যাদা লাভ করবে ভারত। এর পরিপ্রেক্ষিতে বিশ্বের মানবজাতির ৪০ শতাংশ এবং বিশ্বেরমোট জিডিপি’র ২০ শতাংশ অংশের প্রতিনিধিত্ব করবে এসসিও। গত বছর এসসিও’র তাসখন্দ বৈঠকের সময় পূর্ণ সদস্য পদের জন্য প্রক্রিয়াকরণেরকাজ আমরা শুরু করেছিলাম। এসসিও’র সঙ্গে ভারতের যোগাযোগকে আরও নিবিড় করে তুলতে আমরাআগ্রহী। কারণ, অর্থনৈতিক সংযোগ ও যোগাযোগ এবং সন্ত্রাস দমন সহ আমাদের বিভিন্নকর্মপ্রচেষ্টার ক্ষেত্রে তা বিশেষভাবে সহায়ক হবে। এসসিও’র সদস্য রাষ্ট্রগুলির সঙ্গে আমাদের এক দীর্ঘস্থায়ী সম্পর্ক রয়েছে। এইসমস্ত দেশ এবং সেখানকার জনসাধারণের পারস্পরিক কল্যাণ ও সমৃদ্ধিকে এসসিও’র মাধ্যমেআরও এগিয়ে নিয়ে যেতে আমরা আগ্রহী। আমাদের সম্মিলিত ক্ষমতার পূর্ণ সম্ভাবনাকে কাজে লাগাতে উদ্ভূত সাধারণচ্যালেঞ্জগুলির মোকাবিলায় আমাদের প্রচেষ্টাকে আরও দ্বিগুণ করে তোলার জন্য আমরাচেষ্টা চালিয়ে যাব। একই সঙ্গে, কল্যাণমুখী কর্মপ্রচেষ্টার স্বার্থে নতুন নতুনসুযোগ অনুসন্ধানের কাজেও আমরা নিয়োজিত থাকব। ৯ জুন সন্ধ্যায় আস্তানা এক্সপো’র উদ্বোধন অনুষ্ঠানেও আমি উপস্থিত থাকব।প্রদর্শনীর এবারের থিম বা বিষয় বস্তু হ’ল – ‘ভবিষ্যতের জ্বালানি শক্তি’” ।
পি এম কিষান প্রকল্প যেকোন পরিমাণ জমির

            মালিকের ক্ষেত্রে প্রযোজ্য হবে

প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে প্রধানমন্ত্রী কিষান সম্মান নিধি (পিএম-কিষান) কর্মসূচীর পরিধি বাড়ানো হল। এর ফলে যাঁদের জমি রয়েছে সেই সব কৃষকরাই এর আওতায় আসবেন। নতুন সিদ্ধান্তে পিএম-কিষান প্রকল্পে আরো দুই কোটি অতিরিক্ত কৃষক আসবেন। এর ফলে দেশে ১৪.৫ কোটি কৃষক মানুষ উপকৃত হবেন। কেন্দ্রের এর ফলে ২০১৯-২০ অর্থ বর্ষে ৮৭,২১৭.৫০ কোটি টাকা ব্যয় হবে বলে মনে করা হচ্ছে। মন্ত্রিসভার আজকের এই সিদ্ধান্তে প্রধানমন্ত্রী কৃষকদের উদ্দেশ্যে সাধারণ নির্বাচনে যে অঙ্গীকার করেছিলেন তা বাস্তবায়িত হবে। মন্ত্রিসভার আজকের বৈঠকে ঝাড়খন্ডের অসম্পূর্ণ জমি সংক্রান্ত তথ্য অথবা অসম, মেঘালয় , জম্মু কাশ্মীরে আধার নথিভুক্তর কাজ পুরো না হওয়ায় যে সমস্যা হচ্ছিল, তা সমাধান করা হয়েছে। ২০১৯-২০ অন্তর্বর্তী বাজেটের ঘোষণা অনুযায়ী পি এম-কিষান যোজনার আওতায় যাঁদের ২ হেক্টর পর্যন্ত চাষের জমি রয়েছে, তাঁদের ব্যাঙ্ক একাউন্টে বছরে তিনবার ২০০০ টাকা করে, অর্থাৎ মোট ৬হাজার টাকা দেওয়া হবে। এখনো পর্যন্ত প্রথম কিস্তিতে ৩.১১কোটি এবং দ্বিতীয় কিস্তিতে ২.৬৬ কোটি উপভোক্তা এই যোজনায় উপকৃত হয়েছেন।
উত্তরাখন্ডে বদ্রীনাথ ধাম দর্শন ও পুজার্চনা প্রধানমন্ত্রীর

নয়াদিল্লি, ২১ অক্টোবর, ২০২২ প্রধানমন্ত্রী শ্রী নরেন্দ্র মোদী আজ বদ্রীনাথ মন্দিরে দর্শন ও পুজা করেন। শ্রী মোদী গর্ভগৃহে প্রার্থনা করেন। তিনি অলকানন্দা নদী তীরে উন্নয়নমূলক কাজের অগ্রগতিও খতিয়ে দেখেন। প্রধানমন্ত্রীর সঙ্গে ছিলেন উত্তরাখন্ডের মুখ্যমন্ত্রী শ্রী পুষ্কর সিং ধামি এবং উত্তরাখন্ডের রাজ্যপাল অবসরপ্রাপ্ত জেনারেল গুরমিত সিং।
আন্তর্জাতিক নারী দিবসে নারী শক্তি পুরস্কার প্রাপকদের সঙ্গে প্রধানমন্ত্রীর মতবিনিময়

প্রধানমন্ত্রী শ্রী নরেন্দ্র মোদী আজ রাজধানীতে নারীশক্তি পুরস্কারপ্রাপকদের সঙ্গে মতবিনিময় করেন। লেহ, কাশ্মীর, অন্ধ্র প্রদেশ সহ দেশের বিভিন্ন প্রান্তের ১৫ জন সফল মহিলা তাঁদের প্রতিকূলতা, সংগ্রামের মধ্য দিয়ে কিভাবে তাঁরা সাফল্য অর্জন করলেন, সে কথাই প্রধানমন্ত্রীর সঙ্গে ভাগ করে নিলেন। এই সফল মহিলাদের মধ্যে রয়েছেন, ১০৩ বছর বয়সী শ্রীমতী মান কাউর, যিনি ৯৩ বছর বয়সে খেলাধুলোর জগতে প্রবেশ করেন। পোল্যান্ডে ওয়ার্ল্ড মাস্টারস অ্যাথলেটিক চ্যাম্পিয়ানশিপে ফিল্ড এন্ড ট্র্যাক বিভাগে তিনি চারটি সোনা জিতেছিলেন। বিস্মৃত নুমধা হস্তশিল্পকে আবারো পুনরুদ্ধার করেছেন জম্মুকাশ্মীরের আরিফা জান। তিনি নুমধা হ্যান্ডিক্র্যাফটের প্রতিষ্ঠাতাও। কাশ্মীরে ১০০ জন মহিলাকে প্রশিক্ষণ দিয়ে এই শিল্পের পুনরুদ্ধারের কথা তিনি ভাগ করে নেন। বায়ুসেনার প্রথম মহিলা যুদ্ধ বিমান চালক মোহনা সিং, ভাবনা কান্থ এবং অবনী চতুর্বেদী তাঁদের অভিজ্ঞতা জানালেন। কেন্দ্র পরীক্ষামূলকভাবে বায়ুসেনার যুদ্ধ বিমান মহিলাদের চালাতে দেবার সিদ্ধান্ত গ্রহণের পর এই তিনজন বায়ুসেনার যুদ্ধ বিমান চালানোর সুযোগ পান। ২০১৮ সালে তাঁরা একক ভাবে প্রথম মহিলা পাইলট হিসেবে মিগ ২১ চালান। অন্ধ্রপ্রদেশের উপজাতি কৃষক এবং গ্রামীণ মহিলা শিল্পোদ্যোগী পাডালা ভূদেবী এবং মাশরুম চাষকে জনপ্রিয় করেছেন যিনি, বিহারের মুঙ্গেরের সেই ‘মাশরুম মহিলা’ বীণা দেবী তাঁদের কৃষিকাজ এবং উৎপাদিত পণ্য বাজারজাত করার অভিজ্ঞতাও প্রধানমন্ত্রীর সঙ্গে ভাগ করে নেন। উত্তরপ্রদেশের কানপুর জেলার মহিলা রাজমিস্ত্রী কলাবতী দেবী জেলায় প্রকাশ্যে শৌচকর্ম বন্ধ করার উদ্যোগের চালিকাশক্তি। কানপুরের আশপাশের গ্রামগুলিতে চারহাজারের বেশি শৌচাগার নির্মাণে তিনি গুরুত্বপূর্ণ ভূমিকা নেন। খোলাস্থানে শৌচকর্মর জন্য কেমন করে রোগ ছড়ায় সেটি বোঝাতে তিনি বাড়ি বাড়ি গিয়ে সকলকে বুঝিয়েছেন। খোলাস্থানে শৌচকর্মের অভ্যাস কমানোর জন্য কিভাবে তিনি কানপুরের আশেপাশের গ্রামগুলিতে ঘন্টার পর ঘন্টা ঘুরেছেন, সেই কথাই কলাবতী দেবী প্রধানমন্ত্রীকে জানিয়েছেন। ঝাড়খন্ডের উৎসাহী পরিবেশবিদ চামি মুর্মু ৩০হাজারের বেশি মহিলাকে নিয়ে ২৮০০টি গোষ্ঠী তৈরি করেছেন। তিনি জানালেন , কিভাবে ফাঁকা জমিতে তিনি ২৫ লক্ষের বেশি গাছ লাগিয়েছেন। কেরালার সাক্ষরতা অভিযানের অক্ষরলক্ষ্যম যোজনায় ২০১৮ সালের আগস্ট মাসে ৯৮ বছরের কাত্যায়নী আম্মা যে পরীক্ষায় পাশ করেছেন, সেটি চতুর্থ শ্রেনীর পঠনপাঠনের সমতুল। তিনি এই পরীক্ষায় ৯৮% নম্বর পেয়ে প্রথম স্থান অধিকার করেন। তিনিও জানান, তাঁর অভিজ্ঞতার কথা। অনুষ্ঠানে উপস্থিত সকলকে প্রধানমন্ত্রী বলেন, নারীশক্তি পুরস্কার প্রাপকরা সমাজ গঠনে গুরুত্বপূর্ণ অবদান রেখেছেন, তাঁরা দেশবাসীকে অনুপ্রেরণা জোগান দেন। তিনি বলেন, দেশ খোলাস্থানে শৌচকর্ম মুক্ত হওয়ার স্বীকৃতি , মহিলাদের ছাড়া অর্জন করতে পারত না। একইভাবে বেশি সংখ্যক মহিলার অংশগ্রহণের মাধ্যমেই অপুষ্টির সমস্যার সমাধান হতে পারে। প্রধানমন্ত্রী জলসংরক্ষণের প্রসঙ্গ তোলেন এবং জানান জল জীবন মিশনকে সফল করে তুলতে হলে মহিলাদের ব্যাপক অংশীদারীত্বের প্রয়োজন। তিনি উপস্থিত সফল মহিলাদের অভিনন্দন জানিয়ে বলেন, এঁরা সারা দেশের অনুপ্রেরণার উৎস। /
অযোধ্যা মামলার রায়দানের পর জাতির উদ্দেশ্যে প্রধানমন্ত্রীর ভাষণ

আমার প্রিয় দেশবাসী, আজ সারা দিন আমি পাঞ্জাবে ছিলাম। দিল্লিতে পৌছে আমার মনে হল, আপনাদের সকলের সঙ্গে কথা বলা দরকার। আজ সুপ্রিম কোর্ট একটি অত্যন্ত গুরুত্বপূর্ণ মামলার রায় দিয়েছেন, যার বহু বছরের ইতিহাস রয়েছে। সারা দেশ চাইছিল, এই মামলার রোজ শুনানি হোক। সেটাই হয়েছিল। আর আজ তার রায়দান হল। দীর্ঘ কয়েক দশক ধরে চলা বিচারপ্রক্রিয়া আজ শেষ হল। বন্ধুগণ, সারা বিশ্ব জানে পৃথিবীর বৃহত্তম গণতন্ত্র ভারতে আছে। আজ পৃথিবী জানলো, আমাদের গণতন্ত্র কতটা প্রাণশক্তিতে ভরপুর ও শক্তিশালী। আজকের রায়দানের পর যেভাবে সমাজের প্রতিটি অংশ, প্রত্যেক সম্প্রদায়, প্রত্যেক ধর্ম , গোটা দেশ তাকে দুহাত বাড়িয়ে স্বীকার করে নিল, তার থেকে ভারতের প্রাচীন ভাবনা, সংস্কৃতি , ঐতিহ্য ও ভ্রাতৃত্ববোধ প্রতিফলিত হয়েছে। আমার প্রিয় ভাই ও বোনেরা, ভারতের পরিচয়- তার বৈচিত্রের মধ্যে ঐক্যর মধ্য দিয়ে। আজ সেই ভাবনাটি স্পষ্ট ভাবে ফুটে উঠল। হাজার বছর পরও ভারতের বৈচিত্রের মধ্যে যে ঐক্য রয়েছে, তা কেউ চাইলেই বুঝতে পারবেন। বন্ধুগণ, আজ ভারতীয় বিচারব্যবস্থার স্বর্ণ দিবস। অযোধ্যার উপর শুনানীর প্রক্রিয়ায়, সর্বোচ্চ আদালত ধৈর্য ধরে প্রত্যেকের বক্তব্য শুনেছে, আর তারপর সর্বসম্মতভাবে রায় দিয়েছে। এই কাজটি খুব সহজ নয়। সুপ্রিম কোর্ট এই মামলার শুনানিতে দৃঢ় ইচ্ছাশক্তি দেখিয়েছে। আর সেই কারণেই আদালত, মাননীয় প্রধানবিচারপতি, আমাদের বিচারব্যবস্থা প্রশংসার যোগ্য। বন্ধুগণ, আজ ৯ নভেম্বর। আজকের দিনেই বার্লিন পাঁচিলের পতন হয়। দুটি বিপরীত চিন্তাধারা একজোট হয়ে নতুন শপথ নিয়েছিল। আজ , ৯ নভেম্বর, করতারপুর করিডোরের সূচনা হল। এখানে ভারতের তরফে উদ্যোগ নেওয়া হয়েছিল। পাকিস্তানের পক্ষেও উদ্যোগ নেওয়া হয়। আর আজ অযোধ্যা মামলার রায়দানের মধ্যে দিয়ে , এই দিন- ৯ নভেম্বর আমাদের ঐক্যবদ্ধ থাকার শক্তি জুগিয়েছে এবং একসঙ্গে প্রগতির পথে যাবার পথ দেখিয়েছে। আজকের দিনের বার্তা হল একতার, একসঙ্গে চললেই আমরা জয়লাভ করতে পারবো। এই বিষয়ে কারো মনে যদি বিন্দুমাত্র তিক্ততা থাকে, তাহলে সময় এসেছে তাকে বিদায় জানানোর। নতুন ভারতে ভয়, তিক্ততা , নেতিবাচক চিন্তার কোন স্থান নেই। বন্ধুগণ, আজকের এই রায়দানের মধ্যে দিয়ে সুপ্রিম কোর্ট এই বার্তা দিল যে, কঠিন সব সমস্যার সমাধানও সংবিধান মেনেই আইনসঙ্গতভাবে করা সম্ভব। এই রায়ের মাধ্যমে আমরা এটা শিখলাম, কোন কিছুতে দেরি হলেও ধৈর্য ধরতে হয়। তাহলেই সকলের স্বার্থ সুরক্ষিত থাকে। প্রতিটি পরিস্থিতিতে আমাদের ভারতের সংবিধানের উপর আস্থা রাখা জরুরী, ভারতের বিচার ব্যবস্থায় আমাদের বিশ্বাস অটুট থাকাটা অত্যন্ত গুরুত্বপূর্ণ। বন্ধুগণ, সর্বোচ্চ আদালতের এই রায়দান, নতুন প্রভাতের সূচনা করলো। অযোধ্যা বিতর্ক অনেক প্রজন্মের উপর প্রভাব ফেলেছে। কিন্তু আজকের রায়ের পর আমরা শপথ নেবো ভবিষ্যৎ প্রজন্ম নতুন উদ্দীপনায় নতুন ভারত গড়ার কাজে নিয়োজিত করবে। আসুন, আমরা নতুন ভাবে শুরু করি। আসুন , আমরা নতুন ভারত গড়ি। আমাদের বিশ্বাস আর বিকাশের ভিত্তি হবে, সেই দায়বদ্ধতা, যেখানে কেউ পিছিয়ে থাকবেন না। আমাদের সকলকে একসঙ্গে নিয়ে চলতে হবে, সকলের উন্নয়নের জন্য কাজ করতে হবে , সকলের আস্থা অর্জন করে এগিয়ে চলতে হবে। বন্ধুগণ, সর্বোচ্চ আদালত রাম মন্দির বানানোর জন্য যে সিদ্ধান্তর কথা বলেছে সেই সিদ্ধান্তের ফলে দেশের সব নাগরিকের দেশ গড়ার কাজের দায়িত্ব আরো বেড়ে গেল। নাগরিক হিসেবে, দেশের আইন মেনে চলা, নিয়ম কানুন অনুসরণ করার দায়িত্ব আমাদের উপর ন্যস্ত হল। সমাজে প্রতিটি ভারতীয়কে , নিজস্ব দায়িত্ব কর্তব্য অবশ্যই পালন করতে হবে। দেশের বিকাশের জন্য আমাদের মধ্যে যে সৌহার্দ্য, বন্ধুত্বের সম্পর্ক, ঐক্যবোধ ও শান্তি রয়েছে, তা খুবই গুরুত্বপূর্ণ। আমাদের লক্ষ্যে পৌঁছানোর জন্য আমরা ভারতীয়রা একসঙ্গে কাজ করবো, এক পথে চলবো। জয় হিন্দ!!!
বিমান বাহিনী দিবসে বায়ুসেনা কর্মীদের অভিবাদন প্রধানমন্ত্রী শ্রী নরেন্দ্র মোদীর

প্রধানমন্ত্রী শ্রী নরেন্দ্র মোদী বিমান বাহিনী দিবসে বায়ুসেনা কর্মীদের অভিবাদন জানিয়েছেন। এক বার্তায় তিনি বলেছেন, “আমি বিমান বাহিনী দিবসে বায়ুসেনা কর্মীদের অভিবাদন করি। তাঁরা বীরত্ব ও স্থির সংকল্প নিয়ে সদাসর্বদা দেশের সেবা করে থাকেন। আমাদের বিমান বাহিনীর অবদান বিরাট। তাঁরা সবসময়েই সম্মুখভাগে থাকেন, তা সে দেশের আকাশসীমার প্রহরাতেই হোক বা বিপর্যয়ের মোকাবিলার ক্ষেত্রেই হোক।”